《送王使君擢霸州兵备道还东省》
明代·佘翔

青阳初转大梁城，尊酒骊歌听早莺。海岱东行辞魏国，风云北指护燕京。

两河阴满甘棠树，三辅烟消细柳营。惆怅临岐无可赠，平原春草日含情。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。